**ОБЩИ СВЕДЕНИЯ**

**за участниците в търг с предмет**

***„Избор на фирма за пълно рекламно обслужване на***

***ЛУКОЙЛ България ЕООД през 2025 г.“***

Участникът удостоверява, че отговаря на минималните изисквания на Организатора – „Лукойл България“ ЕООД – за търга с представяне на следните документи в Техническата част на търга:

1. Регистрация по ЗДДС;
2. Заверено копие от следните съставни части на годишните финансови отчети за последните 2 (две) финансови години - заверено копие на балансите за последните 2 (две) финансови години; заверено копие на отчетите за приходите и разходите за последните 2 (две) финансови години
3. Декларация за поверителност на информацията (конфиденциалност):всички участници в търга са длъжни да подпишат Декларация за поверителност на информация за детайлите на текущия търг на трети лица до/след провеждане на тръжната процедура, а също така за неразпространението на тръжната документация на ЛУКОЙЛ.
4. Декларация за приемане условията на проекто-договора – Образец 4
5. Списък на изпълнени договори – Образец 3
6. Опит в реализиране на проекти по направления и препоръки, потвърждаващи възможностите за изпълнение на услугата с необходимото качество, портфолио с изпълнени проекти.
7. Квалификационна анкета
8. Презентация на агенцията: структура, направление на дейността, преимущества, възможности, екип, клиенти, ТОП-проекти за 2022-2024 г. – във формат ppt.

**Изисквания към Претендентите**

Допускат се компании, които могат да осигурят пълния списък от услуги във връзка с реализация на цялостно рекламно обслужване на ЛУКОЙЛ България:

* креативни разработки (разработка на креативни бранд и търговски маркетинг стратегии, концепции, дизайн на рекламно-информационни материали за всички видове носители, в това число дигитални, видео/аудио материали);
* дизайн и производство на рекламно-информационни материали за всички видове носители;
* логистика на рекламно-информационни материали за всички видове носители до всички обекти (бензиностанциите) ЛУКОЙЛ-България;
* поставяне/монтаж на рекламно-информационни материали и конструкции (рамки, топери, меню, табели, лайтбоксове, брандинг входна врата, винил външна витрина и подмяна на визии и ремонтни дейности на билборди и.т.н.) на бензиностанциите;
* медиапланиране и медиакупуване (традиционни и нетрадиционни канали);
* разработка на стратегия и план за съдържание за социални канали (Facebook, Instagram, LinkedIn) ;
* администриране и управление на общности (community management) на страниците на ЛУКОЙЛ в социалните медии и Google My Business;
* разработка и провеждане на мероприятия/търговски и рекламни кампании, насочени към привличане на клиенти в обекти от мрежата на ЛУКОЙЛ и стимулиране на продажбите (разработка и реализация на идеи и механики, търсене на партньори за съвместни проекти, т.н.);
* организация на специални мероприятия с участието на промо персонал (връчване на награди, откриване на обекти, провеждане промокампании, дегустации на храни и напитки, конференции, ивенти т.н.);
* логистика на награди към победителите в промоциите;
* анализ и проследяване на рекламната дейност на конкурентите през целия срок на действие на договора (традиционните медии, социални медии, BTL);
* управление на комплексни разностранни проекти в къси срокове и съвпадащи периоди.
* осигуряване на професионално и качествено обслужване с назначен опитен акаунт екип / акаунт мениджър от 09:00 до 18:00 часа, всеки ден без почивните дни.

Претендентите (агенциите) получават творческо задание (бриф) за участие в конкурса.

1. Творческа разработка по конкурсното задание (предоставено по електронен път)
2. Финансови условия за продуктите и услугите на Агенцията (съгласно Приложения, предоставени по електронен път)

*Критерии за финална оценка на предложенията:*

* *Качество и цялостност на подготовката на Конкурсното задание;*
* *Комплексна оценка, съставена от 2 компонента: (а) адекватност и приложимост на концепцията за кампанията в рамките на предложения бюджет и (б) финансовите условия на агенцията.*

Предложенията с най-висока финална оценка се допускат до участие в открития търг (вж. Условия за провеждане на открит търг).

След приключването на търга, Организаторът взима финално решение за избор на агенция съгласно сроковете, посочени в тези условия, за което уведомява по електронна поща участниците в търга.

1. Победителят в търга се задължава да предоставя услугите на база заявки от Възложителя и има правото да получава 100% плащане в срок от 60 дни от момента на подписване на приемо-предавателния протокол по конкретна заявка от ЛУКОЙЛ-България.
2. Победителят в търга е длъжен да гарантира отсъствието в своето клиентско портфолио на клиенти, които са преки конкуренти на ЛУКОЙЛ-България в сегмента горива и масла за периода на действие на договора.
3. Победителят в търга трябва да е готов за ефективно сътрудничество с други фирми-доставчици на стоки и услуги, които са били определени съгласно тръжните процедури на ЛУКОЙЛ-България.
4. Победителят в търга е длъжен да осигури управлението на проектите от опитни, гъвкави, отговорни мениджъри с добри организаторски и комуникационни способности, а също така с умения за презентация и комуникация (български, английски).

**Участие / Възнаграждение**

Участниците (проектите), които в рамките на Конкурсната задача бъдат признати за най-добри в креативната част и заемат Място №1, Място №2, Място №3, ще получат съответното възнаграждение:

Място №1 – 1 000 лв. с ДДС

Място №2 – 800 лв. с ДДС

Място №3 – 600 лв. с ДДС

ЛУКОЙЛ получава правото на ползване на креативната концепция от Агенцията, която ще спечели Място №1 и получи съответното възнаграждение за своята работа.

ЛУКОЙЛ гарантира, че няма да използва творческите разработки на компаниите-участници, които не са заели призовите места и са получили стандартното възнаграждение за участие в Търга.

Възнаграждението се изплаща при пълно изпълнение на Конкурсната задача по всички пунктове.